Document ID: 32003D0187

Απόφαση της Επιτροπής
της 18ης Μαρτίου 2003
για την κατάργηση της απόφασης 2003/173/EΚ σχετικά με προστατευτικά μέτρα που αφορούν ύπαρξη ισχυρής υποψίας γρίπης των ορνίθων στο Βέλγιο
[κοινοποιηθείσα υπό τον αριθμό Ε(2003) 879]
(Κείμενο που παρουσιάζει ενδιαφέρον για τον ΕΟΧ)
(2003/187/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία του Συμβουλίου 90/425/ΕΟΚ, της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία με την οδηγία 2002/33/ΕΚ του Συμβουλίου(2), και ιδίως, το άρθρο 10,
Εκτιμώντας τα ακόλουθα:
(1) Αργά τη νύχτα της 11ης Μαρτίου 2003, οι κτηνιατρικές αρχές του Βελγίου ενημέρωσαν την Επιτροπή σχετικά με μία ισχυρή υποψία γρίπης των πτηνών σε κοπάδι πουλερικών στην Αμβέρσα.
(2) Η γρίπη των πτηνών είναι μία άκρως μεταδοτική νόσος πουλερικών η οποία μπορεί να προκαλέσει σοβαρή απειλή για την πτηνοτροφία.
(3) Οι αρχές του Βελγίου έθεσαν σε εφαρμογή, πριν την επίσημη επιβεβαίωση της νόσου, τα μέτρα που προβλέπονται στην οδηγία 92/40/ΕΟΚ(3), εισάγοντας κοινοτικά μέτρα για τον έλεγχο της γρίπης των πτηνών, ενώ πραγματοποιήθηκαν περαιτέρω επιβεβαιωτικές διαγνωστικές διαδικασίες.
(4) Για λόγους σαφήνειας και διαφάνειας, η Επιτροπή εξέδωσε την απόφαση 2003/173/ΕΚ(4).
(5) Με βάση τα αποτελέσματα των εργαστηριακών δοκιμών και την επιδημιολογική κατάσταση στο Βέλγιο, πρέπει να καταργηθεί η απόφαση 2003/173/ΕΚ.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2003/173/ΕΚ καταργείται.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 18 Μαρτίου 2003.

Labels: 17
0
3
6
18